Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 527

51. pontja szerint; biztosítja a lehető legszigorúbb takarékosságot, de szem előtt tartja az Egyesület azon kötelezettségét, hogy a lehető leggyorsabban kielégítő eredményeket kell elérnie. Ennek során a Tanács figyelembe veszi a Meghatalmazottak Értekezlete által megszabott prioritásokat, amelyek az Egyesület stratégiai tervében jutnak kifejezésre, a Koordinációs Bizottság nézeteit, amelyeket a főtitkár által készített, a jelen Egyezmény 86. pontjában említett jelentés tartalmaz, valamint a jelen Egyezmény 101. pontjában említett pénzügyi operatív jelentést; 8) intézkedik az Egyesület főtitkár által készített beszámolójának éves könyvvizsgálata iránt, és azt – ha helyénvaló – jóváhagyja a következő Meghatalmazottak Értekezlete részére történő benyújtásra; PP-98 9) intézkedik az Egyesület értekezleteinek és közgyűléseinek összehívása iránt, és világértekezlet vagy közgyűlés esetén a Tagállamok többségének, regionális értekezlet esetén pedig az érintett régióba tartozó Tagállamok többségének hozzájárulásával megfelelő irányelveket ad az Egyesület Főtitkárságának és Szektorainak az értekezletek és közgyűlések előkészítésében és megszervezésükben általuk nyújtott technikai és egyéb segítség vonatkozásában; 10) döntéseket hoz a jelen Egyezmény 28. pontjára vonatkozólag; 11) dönt az értekezletek által meghozott azon határozatok megvalósításáról, melyek pénzügyi vonzattal bírnak; 12) az Alapokmány, a jelen Egyezmény és az Igazgatási Szabályzatok által engedélyezett mértékig meghoz bármilyen egyéb intézkedést, amelyet szükségesnek tart az Egyesület megfelelő működéséhez; PP-98 PP-02 13) a Tagállamok többségének egyetértésével megtesz minden szükséges intézkedést azon kérdések ideiglenes megoldására, amelyekre nem terjednek ki az Alapokmány, a jelen Egyezmény és az Igazgatási Szabályzatok, és amelyek rendezése nem várhat a következő illetékes értekezletig; PP-94 14) felelős a koordinálás megvalósításáért az Alapokmány 49. és 50. cikkében hivatkozott valamennyi nemzetközi szervezettel, és ebből a célból az Egyesület nevében előszerződéseket köt az Alapokmány 50. cikkében és az Egyezmény 260. és 261. cikkében hivatkozott nemzetközi szervezetekkel, valamint az Egyesült Nemzetekkel, az Egyesült Nemzetek és a Nemzetközi Távközlési Egyesület közötti megállapodás alkalmazásával; ezen előszerződéseket az Alapokmány 8. cikkének vonatkozó rendelkezései szerint kell a Meghatalmazottak Értekezlete elé terjeszteni; PP-98 PP-02 15) minden ülését követő 30 napon belül összefoglaló anyagot küld a Tagállamoknak a Tanács tevékenységéről, és megküldi az egyéb hasznosnak tartott dokumentumokat; 16) jelentést nyújt be a Meghatalmazottak Értekezletének az Egyesület által az előző Meghatalmazottak Értekezlete óta végzett tevékenységekről és a megfelelő ajánlásokról.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes